Þær Eyrún Guðmundsdóttir og Sunna Jóhannsdóttir , hárgreiðslukonur á Skuggafalli , sýna okkur hvernig við getum tamið hárið fyrir öll boðin framundan í desember . Með hágæðavörum frá ítalska hárvörumerkinu Davines og vopnuð hitajárni frá HH Simonsen er það lítil fyrirhöfn að láta hárið líta sem best út . Hárið er blásið upp úr Texturizing Serum og Shimmering Mist spreyjað yfir þurrt hárið . Síðan er það tekið í tagl og það fléttað , vafið í snúð og perluspenna úr H & M sett sem punkturinn yfir i-ið . Medium Hold-hárlakkið notað til að festa niður lítil hár sem kunna að standa út . Allt hárið var krullað með ROD 4 - krullujárninu og svo greitt úr því til að fá mýkri áferð . Shimmering Mist spreyjað yfir hárið til að fá góðan glans . Hárið var svo tekið í tagl , einn lokkur fléttaður og vafinn utan um teygjuna til að fela hana . Hárgreiðsla sem hentar við öll tilefni . Allt hárið krullað með krullujárni og sumir liðirnir ýktir með ROD 4 - krullujárninu . Medium Hold-hárlakkinu spreyjað yfir liðina og þeir látnir kólna áður en greitt var yfir þá . Hárið í hnakkanum var svo túberað til að fá góða lyftingu á því svæði og toppurinn að framann blásinn með rúllubursta til að fá mjúkar línur frá andlitinu . Hárið var svo tekið saman rétt undir hnakkanum og það spennt með tveimur feluspennum og perluspenna úr H & M sett yfir . Shimmering Mist var spreyjað yfir og Texturizing Serum borið í enda hársins . Hárgreiðsla fyrir styttra hár Hárinu skipt upp í þrjá hluta og ROD 4 - krullujárnið notað til að fá létta liði í það sem síðan var greitt í gegnum . Hárinu skipt til hliðar og hárið á annarri hliðinni tekið frá andlitinu og fest með röð af spennum . Pliable Paste var notað til að halda hárinu aftur og svo Medium Hold-hárlakki og Shimmering Mist spreyjað yfir .